Melodien til sangen er grunnlag for den populære arbeidersang «Solidarity Forever» som ble skrevet av Ralph Chaplin i 1915. Teksten til «Battle Hymn of the Republic» opptrer i Martin Luther Kings prekener og taler, mest kjent i hans tale «How Long, Not Long» fra trappen foran rettslokalet i Montgomery i Alabama den 25. mars 1965, etter den tredje marsj fra Selma. Den ble også brukt i hans siste tale, holdt i Memphis i Tennessee om kvelden den 3. april 1968, dagen før han ble myrdet. Kings siste offentlige tale slutter med den første linje av Battle Hymn: «Mine eyes have seen the glory of the coming of the lord». Ved utdelingen av Grammy-priser i 1960 vant Mormonkoret en Grammy for en innspilling hvor verselinjen «let us die to make men free» var byttet ut med de mer oppmuntrende «let us live to make men free», en variant som siden har fått en viss utbredelse.